Selline pilt on nüüd pärast pikki kuid, mil sai kõpitsetud pärandkultuuriobjektil - vana keldri ehitusel, õigemini müüride taastamisel ja säilitamisel. Kevadel tööd jätkuvad. Aknad tuleb ette panna ja üht-teist ka sees edasi teha. Praegu las tuuldub ja kui kord lumetuisud ohustama hakkavad, saab aknaaukudele kile ette tõmmata. Tegelikult on keldris elanikud ka olemas - rotid. Minu teada seal miskit söödavat küll ei ole, aga eks varjualune ole kindel kaitse talve eest.  Kui vaid händkakk aimaks, kes seal liiguvad. Aga mine tea, võib-olla aja jooksul avastab öökull isegi, et aknaavadest saab sisse-välja lennata, pennil istuda ja siis…